CELEX: 32003D0729
Language: el
Date: 2003-10-06 00:00:00
Title: 2003/729/ΕΚ: Απόφαση της Επιτροπής, της 6ης Οκτωβρίου 2003, για την τροποποίηση της απόφασης 2002/300/ΕΚ περί καταρτίσεως του καταλόγου των εγκεκριμένων ζωνών ως προς Bonamia ostreae ή/και Marteilia refringens (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3463]

Avis juridique important

|

32003D0729

2003/729/ΕΚ: Απόφαση της Επιτροπής, της 6ης Οκτωβρίου 2003, για την τροποποίηση της απόφασης 2002/300/ΕΚ περί καταρτίσεως του καταλόγου των εγκεκριμένων ζωνών ως προς Bonamia ostreae ή/και Marteilia refringens (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3463]  

Επίσημη Εφημερίδα αριθ. L 262 της 14/10/2003 σ. 0037 - 0038

Απόφαση της Επιτροπήςτης 6ης Οκτωβρίου 2003για την τροποποίηση της απόφασης 2002/300/ΕΚ περί καταρτίσεως του καταλόγου των εγκεκριμένων ζωνών ως προς Bonamia ostreae ή/και Marteilia refringens[κοινοποιηθείσα υπό τον αριθμό Ε(2003) 3463](Κείμενο που παρουσιάζει ενδιαφέρον για τον ΕΟΧ)(2003/729/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 5,Εκτιμώντας τα ακόλουθα:(1) Η απόφαση 2002/300/ΕΚ της Επιτροπής(3), όπως τροποποιήθηκε τελευταία από την απόφαση 2003/378/ΕΚ(4), ορίζει τις περιοχές στην Ιρλανδία που θεωρούνται απαλλαγμένες από τις νόσους Bonamia ostrea ή/και Marteilia refringens.(2) Η Ιρλανδία ενημέρωσε με επιστολή της την Επιτροπή, στις 24 Ιουνίου 2003, σχετικά με την εμφάνιση της Bonamia ostrea στο Blacksod Bay στα παράλια της επαρχίας Mayo, περιοχή η οποία προηγουμένως εθεωρείτο απαλλαγμένη από τη νόσο αυτή. Συνεπώς, η περιοχή αυτή δεν πρέπει πλέον να θεωρείται απαλλαγμένη από τη νόσο Bonamia ostrea.(3) Επομένως, η απόφαση 2002/300/ΕΚ πρέπει να τροποποιηθεί αναλόγως.(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα της απόφασης 2002/300/ΕΚ αντικαθίσταται από το παράρτημα της παρούσας απόφασης.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 6 Οκτωβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 46 της 19.2.1991, σ. 1.(2) ΕΕ L 122 της 16.5.2003, σ. 1.(3) ΕΕ L 103 της 19.4.2002, σ. 24.(4) ΕΕ L 130 της 27.5.2003, σ. 27.ΠΑΡΑΡΤΗΜΑ"ΠΑΡΑΡΤΗΜΑΕΓΚΕΚΡΙΜΕΝΕΣ ΖΩΝΕΣ ΩΣ ΠΡΟΣ ΜΙΑ Ή ΠΕΡΙΣΣΟΤΕΡΕΣ ΑΠΟ ΤΙΣ ΝΟΣΟΥΣ BONAMIA OSTREA ΚΑΙ MARTEILIA REFRINGENS ΟΙ ΟΠΟΙΕΣ ΠΡΟΣΒΑΛΛΟΥΝ ΤΑ ΜΑΛΑΚΙΑ1.A. Ζώνες στην Ιρλανδία εγκεκριμένες ως προς τη Β. Ostreae- Ολόκληρα τα παράλια της Ιρλανδίας, εκτός από τις ακόλουθες έξι περιοχές:- Cork Harbour- Galway Bay- Ballinakill Harbour- Clew Bay- Achill Sound- Loughmore, Blacksod Bay1.B. Ζώνες στην Ιρλανδία εγκεκριμένες ως προς τη M. Refringens- Ολόκληρα τα παράλια της Ιρλανδίας2.A. Ζώνες στο Ηνωμένο Βασίλειο, στις αγγλονορμανδικές νήσους και στη νήσο του Man εγκεκριμένες ως προς τη Β. Ostreae- Ολόκληρα τα παράλια του Ηνωμένου Βασιλείου, εκτός από τις ακόλουθες περιοχές:- νότια ακτή της Κορνουάλλης από το Lizard έως το Start Point- περιοχή γύρω από τις εκβολές του Solent, από το Portland Bill έως το Selsey Bill- περιοχή κατά μήκος της ακτής από το Shoeburyness έως το σημείο Landguard στο Essex- Ολόκληρα τα παράλια της Βόρειας Ιρλανδίας- Ολόκληρα τα παράλια της Guernsey και Herm- Ζώνη των διαμερισμάτων της Jersey: η ζώνη συνίσταται από την παλιρροιακή και άμεση περιοχή της ακτής μεταξύ της μέσης ανώτερης σήμανσης της στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η ζώνη ευρίσκεται στον Νορμανδο-βρεττονικό κόλπο, στη νότια πλευρά του πορθμού του Καλαί- Ολόκληρα τα παράλια της νήσου του Man2.B. Ζώνες στο Ηνωμένο Βασίλειο, στις αγγλονορμανδικές νήσους και στη νήσο του Man εγκεκριμένες ως προς τη M. Refringens- Ολόκληρα τα παράλια της Μεγάλης Βρετανίας- Ολόκληρα τα παράλια της Βόρειας Ιρλανδίας- Ολόκληρα τα παράλια της Guernsey και Herm- Ζώνη των διαμερισμάτων της Jersey: η ζώνη συνίσταται από την παλιρροιακή και άμεση περιοχή της ακτής μεταξύ της μέσης ανώτερης σήμανσης της στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η ζώνη ευρίσκεται στον Νορμανδο-βρεττονικό κόλπο, στη νότια πλευρά του πορθμού του Καλαί- Ολόκληρα τα παράλια της νήσου του Man"